Mureenat

Mureenat (Muraenidae) on ankeriaskalojen heimo, johon kuuluu noin 200 lajia, jotka jaetaan 15 sukuun.  

Mureenat ovat ruumiinrakenteeltaan käärmemäisiä ja kasvavat tyypillisesti yli metrin pituisiksi. Suurin laji isomureena (Strophidon sathete) voi kasvaa nelimetriseksi. Mureenoilla on terävät piikkimäiset hampaat. Niiden selkäevä alkaa niskasta ja ulottuu pyrstöön asti. 

Mureenoita tavataan trooppisissa vesissä, usein koralliriuttojen onkaloissa, aina 150 metrin syvyyteen asti. Joitakin lajeja pidetään meriakvaarioissa.

Lähteet